DA Den Europæiske Unions Tidende C 160/5

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 2. DECEMBER 2014

(2015/C 160/02)

Indholdsfortegnelse

1. De sociale og økonomiske følger af fejlernæring i AVS-landene 5

2. Redegørelse ved Neven Mimica, medlem af Kommissionen med ansvar for internationalt samarbejde og udvikling 6

3. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye« 6

4. Spørgetid med Kommissionen 6

5. Kommissionens opfølgning på de beslutninger, der blev vedtaget under den 27. samling i Den Blandede Parlamentariske Forsamling 7

6. Beretning fra de økonomiske og sociale partnere 7

7. Ja! Afrika kan leve op til sine ambitioner 7

8. Særlige udfordringer og behov for små østater, der er udviklingslande 7

9. Udviklingsstrategi i den private sektor, herunder innovation, med henblik på bæredygtig udvikling 8

PROTOKOL FRA MØDET TIRSDAG DEN 2. DECEMBER 2014

(Mødet åbnet kl. 9.00.)

FORSÆDE: Fitz A. JACKSON

Medformand

1. De sociale og økonomiske følger af fejlernæring i AVS-landene

Udvalget om Sociale Anliggender og Miljø

Ordførere: Alban Bagbin (Ghana) og Norbert Neuser

Norbert Neuser fremlagde betænkningen.

Indlæg: Mo-Mamo Karerwa (Burundi), Davor Ivo Stier, Arne Gericke, Mohamed Ben Oumar (Niger), Catherine Bearder, Jeanne d’Arc Uwimanimpaye (Rwanda), João Ferreira, Maria Heubuch, Adjedoue Weidou (Tchad), Piernicola Pedicini, Jean-Luc Schaffhauser, Francesc Gambús, Linda McAvan, Kashetu Kyenge, Job Yustino Ndugai (Tanzania), Peter Craig McQuaide (Europa- Kommissionen) og Norbert Neuser.

Medlemmerne var enige om, at fejlernæring er årsagen til mange sundhedsmæssige og sociale problemer i AVS-landene, og de drøftede, hvilke forbedringer der kunne gøres med hensyn til diæt, fødevareforsyningssikkerhed og lokal fødevareproduktion for at rette op på situationen. Nogle AVS-medlemmer talte engageret om, hvordan fejlernæring påvirker deres egne befolkninger, og efterlyste international bistand til at bekæmpe dette ofte skjulte problem.

2. Redegørelse ved Neven Mimica, medlem af Kommissionen med ansvar for internationalt samarbejde og udvikling

Neven Mimica skitserede prioriteterne for hans mandat: i) at nå frem til en universel udviklingsdagsorden for perioden efter 2015, hvor hvert enkelt land må påtage sig ansvaret for og ejerskabet over dets egen udvikling og yde sin rimelige del til den samlede indsats, ii) forhandlingen om rammen efter Cotonou, der skal bygge på de fælles værdier i AVS-EU-partnerskabet, og iii) stærkere promovering af udviklingsvenlig politikkohærens. Kommissæren fokuserede desuden på den igangværende ebolaepidemi og EU's reaktion, ikke blot i form af humanitær bistand, men også af udviklingsbistand til de hårdest ramte lande.

3. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye«

Indlæg: Adjedoue Weidou (Tchad), Ismail Al Hag Musa (Sudan), Komi Selom Klassou (Togo), Norbert Neuser, Netty Baldeh (Gambia), Enrique Guerrero Salom, Davor Ivo Stier, David Ochieng (Kenya), Jean-Luc Schaffhauser, Lidia Senra, Louis Michel, Mame Balla Lo (Senegal), Bodil Ceballos, Abadula Gemeda Dago (Etiopien), David Martin, Ahamada Soukouna (Mali), Louis André Dacoury-Tabley (Elfenbenskysten), Mikael Phillips (Jamaica), Mohamed Ben Oumar (Niger), Pedro Silva Pereira og Hermann Razafimbelo (Madagaskar).

Drøftelsen fokuserede på forskellige emner, herunder: bekæmpelsen af sult og fejlernæring, den private sektors rolle med hensyn til at fremme bæredygtig udvikling, de mulige konsekvenser i Afrika af det transatlantiske handels- og investeringspartnerskab (TTIP) mellem USA og EU, ebolaepidemien, menneskerettighedssituationen i Etiopien og Mauretanien og AVS-EU-partnerskabets fremtid.

Kommissær Mimica besvarede medlemmernes spørgsmål efter »catch the eye«-proceduren.

4. Spørgetid med Kommissionen

Der blev i alt stillet 31 spørgsmål til Europa-Kommissionen.

Kommissionen havde forinden besvaret spørgsmålene skriftligt. Kommissær Mimica gav mundtlige svar på supplerende spørgsmål fra følgende medlemmer:

Spørgsmål 2 fra Juan Carlos Girauta Vidal om strategien for inddæmning af ebola.

Spørgsmål 3 fra Enrique Guerrero Salom om ebola.

Spørgsmål 4 fra Pedro Silva Pereira om kontrol med ebolaudbruddet og investering i solide sundhedssystemer i de vestafrikanske lande.

Spørgsmål 9 fra Arne Gericke om udryddelse af polio.

Spørgsmål 10 fra Marielle de Sarnez (afløst af Pavel Telička) om adgang til finansiering af lægemidler i AVS-landene.

Spørgsmål 12 fra Pavel Telička om støtte til reformer og investering i uddannelse i Afrika.

Spørgsmål 17 fra Davor Ivo Stier om god regeringsførelse, gennemsigtighed og ansvarlighed i forbindelse med udnyttelsen af naturressourcer i AVS-landene.

Spørgsmål 18 fra Catherine Bearder om elefanter og handelen med elfenben.

Spørgsmål 21 fra David Martin om gennemførelsen af den økonomiske partnerskabsaftale med Fiji.

Spørgsmål 22 fra Louis-Joseph Manscour (afløst af David Martin) om inddragelse af den private sektor i udviklingssamarbejde.

Spørgsmål 27 fra Kashetu Kyenge om blanding og bæredygtig udvikling.

Spørgsmål 30 fra Seb Dance (afløst af Linda McAvan) om LGBT-rettigheder i Cotonouaftalen.

Stillerne af spørgsmål 11, 13 og 16 havde ingen supplerende spørgsmål.

Stillerne af spørgsmål 1, 5, 6, 7, 8, 14, 15, 19, 20, 23, 24, 25, 26, 28, 29 og 31 var ikke til stede.

5. Kommissionens opfølgning på beslutninger vedtaget på den 27. samling i Den Blandede Parlamentariske Forsamling

Der var blevet fremsendt et dokument til Forsamlingen vedrørende opfølgningen på de beslutninger, der blev vedtaget i Strasbourg. Neven Mimica fremlagde de væsentligste hovedpunkter i dette dokument.

6. Beretning fra de økonomiske og sociale partnere

Redegørelse ved Xavier Verboven, formand for AVS-udvalget under Det Europæiske Økonomiske og Sociale Udvalg —»catch-the-eye«

Xavier Verboven, formand for AVS-udvalget under Det Europæiske Økonomiske og Sociale Udvalg, gav et resumé af mødet i oktober 2014 mellem økonomiske og sociale interessegrupper i AVS-landene og EU.

Indlæg: Mohamed Ben Oumar (Niger) og Adjedoue Weidou (Tchad).

Medlemmerne understregede betydningen af civilsamfundsorganisationer og behovet for at styrke deres kapacitet.

(Mødet udsat kl. 12.35 og genoptaget kl. 15.06.)

Fitz A. JACKSON Louis MICHEL Alhaj Muhammad MUMUNI og Luis Marco AGUIRIANO NALDA Medformænd Medgeneralsekretærer

FORSÆDE: Louis MICHEL

Medformand

7. Ja! Afrika kan leve op til sine ambitioner

Hoveddebat

Olusegun Obasanjo, tidligere præsident i Nigeria, tegnede et fuldstændigt og levende billede af den generelle udvikling for så vidt angår de afrikanske landes mangfoldighed i de seneste 50 år. Han fremhævede navnlig den ændrede situation i de sidste 10 år, hvor nye muligheder har skabt nyt håb og nye ambitioner med hensyn til fred, demokrati, god regeringsførelse, økonomisk fremgang og menneskelig værdighed. Han understregede, at Afrika først og fremmest har brug for modige visioner og lederskab baseret på en analyse af lokale styrker og svagheder.

Indlæg: Nick Westcott (EU-Udenrigstjenesten), Michael Gahler, Christophe Apala Pen’Apala Lutundula (Den Demokratiske Republik Congo), Kashetu Kyenge, Musa Hussein Naib (Eritrea), Abadula Gemeda Dago (Etiopien), Netty Baldeh (Gambia), medformand Louis Michel, João Ferreira, Joyce Laboso (Kenya), Laura Agea, James Munthali (Malawi), Jean-Luc Schaffhauser, Ahamada Soukouna (Mali), Joachim Zeller, Job Yustino Ndugai (Tanzania), Adjedoue Weidou (Tchad), Kennedy K. Hamudulu (Zambia), Mayria Gabriel og Sanghone Sall (Senegal).

Medlemmerne delte i høj grad ambitionerne om Afrikas opkomst, men fastholdt, at der snarere end en ny vision på AU-niveau var behov for en mere effektiv gennemførelse af de enkelte programmer. Nogle medlemmer understregede, at bekæmpelse af korruption og en effektiv beskatning var afgørende for gældslettelse. Medlemmerne drøftede også spørgsmål såsom migration, kulturel mangfoldighed kontra menneskerettigheder, fattigdomsbekæmpelse, fundamentalisme og konditionaliteter ved udviklingsbistand. Offentlig-private partnerskaber, økonomiske partnerskabsaftaler og jobskabende vækst blev også drøftet.

Olusegun Obasanjo besvarede de spørgsmål, som medlemmerne rejste.

(Mødet udsat kl. 18.00 og genoptaget kl. 18.05)

8. Særlige udfordringer og behov for små østater, der er udviklingslande

Drøftelse uden beslutning

Indlæg: Andre Worrell (Barbados), Maurice Ponga, Norbert Neuser, medformand Fitz A. Jackson, Mikael Phillips (Jamaica), Catherine Bearder, Bodil Ceballos, Eleni Theocharous, Len Ishmael (Dominica) og Peter Craig McQuaide (Europa- Kommissionen).

Medlemmerne mindede om, at der i forbindelse med det internationale år for små østater, der er udviklingslande, i 2014 burde træffes målrettede foranstaltninger for at tackle de mange udfordringer, disse stater står over for, og navnlig deres sårbarhed over for udefrakommende chokvirkninger, som f.eks. naturkatastrofer, klimaforandringer eller stigende havvandstand. Den aktuelle drøftelse om udviklingsdagsordenen efter 2015 udgjorde en mulighed for at tage effektivt fat på disse udfordringer. De små østaters ringe størrelse, fjerne beliggenhed, isolation, udviklingsniveau samt deres fødevare- og energiafhængighed bør også tages i betragtning, når der udtænkes en udviklingsstrategi for disse lande.

9. Udviklingsstrategi for den private sektor, herunder innovation, med henblik på bæredygtig udvikling

Udvalget om Økonomisk Udvikling, Finanser og Handel

Ordførere: Arnaldo Andrade Ramos (Kap Verde) og Bogdan Brunon Wenta

Arnaldo Andrade Ramos (Kap Verde) og Joachim Zeller (som afløser for Bogdan Brunon Wenta) fremlagde betænkningen.

Indlæg: Theodor Dumitru Stolojan, Linda McAvan, Joyce Laboso (Kenya), Pavel Telička, Ahamada Soukouna (Mali), Adjedoue Weidou (Tchad), Ignazio Corrao, K. Hamudulu (Zambia), Francesc Gambús, Peter Craig McQuaide (Europa-Kommissionen).

Medlemmerne anerkendte den vigtige rolle, som den private sektor spiller i inkluderende og bæredygtig udvikling som en afgørende drivkraft for økonomisk vækst, jobskabelse, levering af varer og tjenesteydelser samt handel og innovation. De fremhævede endvidere de udfordringer, som den private sektor står over for, og anerkendte, at den har behov for et mere gunstigt erhvervsklima med lettere adgang til finansiering og markeder.

Arnaldo Andrade Ramos (Kap Verde) rundede drøftelsen af.

(Mødet hævet kl. 19.15)